ORDE do 24 de xuño de 2008 pola que se aproba o deslindamento parcial do monte veciñal en man común denominado Barbanza, Enxa, Xián, Dordo, Costa de Abaixo e Sobrado, no concello de Porto do Son (A Coruña), pertencente aos veciños da parroquia de Baroña.
CONSELLERÍA DO MEDIO RURAL — III. OUTRAS DISPOSICIÓNS — 30/06/2008

Examinado o expediente de deslindamento parcial do monte veciñal en man común denominado Barbanza, Enxa, Xián, Dordo, Costa de Abaixo e Sobrado, no concello de Porto do Son (A Coruña), pertencente aos veciños da parroquia de Baroña, e tendo en conta os seguintes
Antecedentes de feito.
Primeiro.-O Xurado Provincial de Clasificación de Montes Veciñais en Man Común da Coruña, mediante Resolución do 22 de outubro de 1979, declarou como tal o monte Barbanza, Enxa, Xián, Dordo, Costa de Abaixo e Sobrado, dos veciños da parroquia de Baroña, no concello de Porto do Son (A Coruña). A maior parte do dito monte procede dos antigos montes de utilidade pública Barbanza e Graiade de Baroña (nº 211 do CUP) e Dordo (nº 213 do CUP), cuxos deslindamentos foron aprobados por ordes ministeriais do 20-5-1969 e 13-12-1967, respectivamente. Porén, os predios situados na estrema occidental do monte veciñal, preto da ría de Muros, non proceden de monte de utilidade pública e non foran obxecto de deslindamento.
Segundo.-O 20 de outubro de 2005 ordenouse a realización da asistencia técnica para o deslindamento parcial do monte da CMVMC de Baroña. No Diario Oficial de Galicia do 30 de xuño de 2006 publicouse un edicto do 9 de maio de 2006, da Delegación Provincial de Medio Rural da Coruña, polo que se anuncia o comezo do deslindamento parcial. Neste edicto establécese como data do inicio do apeo o 2 de outubro de 2006, e fixábase o prazo de 45 días naturais para a presentación de documentos por parte dos propietarios afectados. O edicto, así mesmo, foi publicado no exemplar do 30 de xuño de 2006 do diario La Voz de Galicia. Con data do 11 de maio de 2006 foille enviada notificación á comunidade de Baroña, ao concello de Porto do Son e aos interesados e estremeiros dos cales se tivera referencia durante os estudos previos. Con datas 26 de xullo, 14 de agosto, 4 de setembro, 7 de setembro e 3 de outubro de 2006 remitíronse os documentos presentados polos interesados e estremeiros ao Gabinete
Xurídico Territorial da Coruña.
Terceiro.-O apeo do deslindamento comezou o 2 de outubro de 2006 consonte o indicado no edicto e concluíu o 8 de novembro de 2006. O 6 de marzo de 2007 o enxeñeiro operador remitiu o seu informe de acordo co artigo 119 do Regulamento de montes, aprobado polo Decreto 485/1962, do 22 de febreiro.
Cuarto.-No DOG do 2 de abril de 2007, e mediante edicto, abriuse o período de vista e reclamacións do expediente de deslindamento, remitíndose o dito anuncio á comunidade propietaria e aos estremeiros afectados que compareceran no expediente. O edicto viuse afectado por unha corrección de erros publicada no DOG do 18 de abril de 2007. Malia que no dito período de vista non se presentaron reclamacións, solicitóuselle informe ao letrado do Gabinete Xurídico Territorial, o contido do cal foi comunicado tan pronto como se recibiu, o 20 de decembro de 2007, á comunidade veciñal de Baroña para que manifestase a súa conformidade ou desconformidade con este, transcorrendo o prazo de 15 días a que fai referencia o artigo 124 do Regulamento de montes sen que se recibise contestación.
Quinto.-Finalmente, o 28 de febreiro de 2008, o xefe do Servizo de Montes e Industrias Forestais da Coruña remite o expediente do deslindamento, xunto co seu informe-proposta á Dirección Xeral de Montes e Industrias Forestais, que emite informe favorable no sentido proposto polo xefe do Servizo da Coruña.
Fundamentos de dereito.
Primeiro.-De acordo co disposto nos reais decretos 167/1981, do 9 de xaneiro; 1706/1982, do 24 de xullo e 1535/1984, do 20 de xuño, sobre transferencias de funcións e servizos do Estado á Comunidade Autónoma de Galicia en materia de conservación da natureza; no Decreto 211/2005, do 3 de agosto, polo que se establece a estrutura orgánica da Xunta de Galicia; no Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia e no Decreto 562/2005, do 1 de decembro, polo que se establece a estrutura orgánica da Consellería do Medio Rural e do Fondo Galego de Garantía Agraria, o conselleiro do Medio Rural é competente para ditar esta orde.
Segundo.-O Servizo de Montes e Industrias Forestais da Coruña é competente para levar adiante o devandito deslindamento, cumpridas todas as prescricións legais en canto á publicidade, notificación e demais requisitos exixidos nos artigos 82 ao 125 do Regulamento de montes, aprobado polo Decreto 485/1962, do 22 de febreiro.
Terceiro.- As resolucións do Xurado Provincial de Montes Veciñais en Man Común atribúen a propiedade destes ás comunidades veciñais, entrementres non exista sentenza firme en contra, ditada pola xurisdición ordinaria, segundo determina o artigo 30 do Decreto 260/1992, polo que se aproba o regulamento para a execución da Lei 13/1989, do 10 de outubro, de montes veciñais en man común.
Tendo en conta os preceptos legais citados e demais de xeral aplicación e o informe-proposta do xefe do Servizo de Montes e Industrias Forestais da Coruña, esta consellería, por proposta da Dirección Xeral de Montes e Industrias Forestais,
DISPÓN:
Primeiro.-Aprobar o deslindamento parcial do monte veciñal en man común denominado Barbanza, Enxa, Xián, Dordo, Costa de Abaixo e Sobrado, no concello de Porto do Son (A Coruña), pertencente aos veciños da parroquia de Baroña, realizado polo enxeñeiro de montes Luis Ortega Mene, de acordo coa información obtida polo servizo sobre interesados e estremeiros, coas actas, co rexistro topográfico e co plano a escala 1:2.500 que figura no expediente.
A descrición das parcelas deslindadas é a seguinte:
Provincia: A Coruña.
Nome: Barbanza, Enxa, Xián, Dordo, Costa de Abaixo e Sobrado.
Pertenza: comunidade de montes veciñais en man común de Baroña.
Lindeiros:
Parcela I
N: muro de pedra que a separa de propiedades particulares.
L: muro de pedra e camiño que a separan de propiedades particulares.
S: propiedades particulares.
O: muro de pedra e camiño que a separan de propiedades particulares.
Parcela II
N: propiedade particular dos herdeiros de Rosa Maneiro Rodríguez.
L: camiño e muro que a separan de propiedades particulares.
S: camiño e propiedades particulares.
O: dominio público marítimo-terrestre (praia de Arealonga).
Parcela III
N: propiedades particulares, muro de pedra.
L: estrada AC-550, pista de acceso ao bar do Castro, bar do Castro, propiedades particulares, muro de pedra.
S: muro de pedra e camiño que a separan de propiedades particulares.
O: muro de pedra e camiño que a separan de propiedades particulares.
Parcela IV
N: camiño, muro de pedra, estrada AC-550.
L: estrada AC-550, muro de pedra que a separa de propiedades particulares.
S: muro de pedra que a separa de propiedades particulares.
O: muro de pedra que a separa de propiedades particulares.
Parcela V
N: camiño que a separa de propiedades particulares.
L: muro de pedra que a separa de propiedades particulares.
S: muro de pedra que a separa de propiedades particulares.
O: camiño que a separa de propiedades particulares.
Parcela VI
N: propiedade particular de Mª Dosinda Maneiro Deán.
L: estrada AC-550.
S: propiedade particular de Mª Dosinda Maneiro Deán.
O: muro de pedra que a separa da propiedade particular de Mª Dosinda Maneiro Deán.
Parcela VII
N: muro de pedra que a separan de propiedades particulares.
L: muro de pedra que a separa de propiedades particulares.
S: propiedade particular de Avelino Calo Maneiro.
O: pista asfaltada de acceso á estrada AC-550.
Parcela VIII
N: propiedade particular de Avelino Calo Maneiro.
L: pista asfaltada de acceso á estrada AC-550.
S: pista asfaltada de acceso á estrada AC-550.
O: estrada AC-550.
Parcela IX
N: pista asfaltada, propiedade particular dos herdeiros de Rosa Maneiro Rodríguez, muro de pedra que a separa de propiedades particulares.
L: muro de pedra, propiedades particulares, pistas e camiños de terra que a separan de propiedades particulares.
S: camiño de terra e muro de pedra que a separan de propiedades particulares.
O: estrada AC-550, pista asfaltada de acceso á estrada AC-550, diversas propiedades particulares.
Descrición de lindeiros:
-Perímetro exterior:
Incorpórase ao expediente o plano do deslindamento parcial do monte dos veciños de Baroña. As coordenadas dos puntos medidos figuran nunha epígrafe incluída no expediente.
*Parcela I
O lindeiro norte iníciase na estaca 20 da liña de deslindamento, seguindo un muro de pedra ata chegar á estaca 29.
Estremeiros do lindeiro norte: Manuel Santos Olveira, José Rodríguez Pouso, Ramón Gaciño Maneiro, Josefa Santos Gómez, Rosa Lago Chouza, José Francisco González Santos, Ángel Rodríguez Serantes, José Calo Maneiro, Carmen Ventoso Maneiro.
O lindeiro leste iníciase na estaca 29, seguindo un muro que toma dirección sueste ata a estaca 38. A aliñación das estacas 38 e 39 cruza un camiño de terra, en que comeza o lindeiro seguinte.
Estremeiros do lindeiro leste: Ramón Gaciño Maneiro, María Lorenzo Deán.
O lindeiro sur está comprendido entre as estacas 39 e 46, seguindo a beira dun camiño de terra.
Estremeiros do lindeiro sur: Francisco Ventoso Maneiro.
O lindeiro oeste comeza na estaca 46. Prosegue na beira oposta do camiño de terra pola estaca 1, primeiro dos medidos na parcela. Desde alí prosegue cara ao norte por un muro de pedra ata a estaca 9, onde o muro cambia a dirección oeste ata chegar á beira dunha pista de terra onde se sitúa a estaca 18. O linde do predio prosegue cara ao norte pola beira da pista ata a estaca 20, cerrando a parcela.
Estremeiros do lindeiro oeste: Manuel Queiruga, Agustín Calo Maneiro, Teresa Pouso Maneiro, José Deán García, María Ventoso, Mª Carmen García Sobrido.
*Parcela II
O lindeiro norte vén definido pola liña recta que une a estaca 47, primeira das medidas na parcela, co 59.
Estremeiros do lindeiro norte: herdeiros de Rosa Maneiro Rodríguez.
O lindeiro leste iníciase na estaca 47, seguindo un muro de terróns ata a estaca 49, que desde este punto ata a estaca 54 pasa a estar feito de pedra. O muro discorre pola beira dun camiño de terra que baixa cara á praia de Arealonga.
Estremeiros do lindeiro leste: Carmen Rodríguez Queiruga, Francisco Calo Queiruga, Mª Josefa Santos Gómez, Rosa Rodríguez Beiro, Nieves Gaciño Beiro, José Queiruga Maneiro, Joaquín Calo Deán, José Queiruga Maneiro, Victoria Romero Sobrido, Ramón Gaciño Maneiro, Carmen Calo Maneiro, Teresa Gaciño Beiro, Josefa Boo Romero, José Miniño Maneiro, Ángel Maneiro Rodríguez.
O lindeiro sur está comprendido entre as estacas 54 e 56, atravesando o camiño de terra que baixa á praia de Arealonga e seguindo un muro de pedra cara ao oeste.
Estremeiros do lindeiro sur: José Ramón Gaciño Maneiro, Mª Josefa Santos Gómez, José Calo Calo.
O lindeiro oeste comeza na estaca 56, que coincide co fito 219 do deslindamento do dominio público marítimo-terrestre. Desde o dito fito séguese a liña do deslindamento marítimo-terrestre en dirección noroeste ata chegar á estaca 59, cerrando a parcela. As estacas 57 e 58 coinciden cos fitos 218 e 217 do deslindamento marítimo-terrestre.
Estremeiros do lindeiro oeste: dominio público marítimo-terrestre (zona da praia de Arealonga).
*Parcela III
O lindeiro norte iníciase na estaca 47, que serve de límite entre as parcelas II e III. A liña formada polas estacas 47 a 66 segue a beira dun camiño de terra que progresa en tramos alternativos cara ao noroeste e ao norte. Desde a estaca 66 ao 71 segue un muro de pedra que discorre en dirección sueste. Na estaca 71 o muro toma dirección nordés ata chegar á estaca 77 xunto á estrada AC-550.
Estremeiros do lindeiro norte: herdeiros de Rosa Maneiro Rodríguez, Manuel Vila Deán, Antonio Boo Romero, Manuel Queiruga Queiruga, Francisco Ventoso Maneiro, José Cernadas Serantes, Dolores Romero Pouso, herdeiros de Rudesindo Cernadas Serantes, Josefa Castelo Rodríguez, Marcelino Rodríguez Queiruga, Ángel Rodríguez Serantes, José Queiruga Maneiro, Josefa Gaciño Maneiro, Edelmiro Calo Maneiro, Manuel Gaciño Maneiro, José Calo Calo, Cándida Santiago Maneiro, Josefa Santos Gómez, Mª Victoria Rodríguez Rodríguez, Carmen Maneiro Calo, María Lorenzo Deán.
O lindeiro leste iníciase na estaca 77. A aliñación das estacas 77 e 78 segue á beira da estrada AC-550 cara o sur. Entre as estacas 78 e 79 a parcela segue cara ao suroeste pola beira da pista asfaltada de acceso ao bar do Castro. Entre as estacas 79 a 88 o lindeiro progresa en tramos alternativos cara ao sueste e ao suroeste, lindando con propiedades particulares. Desde a estaca 88 ata a 91 o lindeiro vén delimitado por un muro de pedra que toma dirección sueste. Na estaca 91 o muro cambia de dirección e diríxese ao leste, volvendo a cambiar cara ao suroeste na estaca 93. A dirección suroeste mantense ata a estaca 95.
Estremeiros do lindeiro leste: José Francisco González Santos, Cipriano Ventoso Quintáns, Joaquín Calo Deán, José Calo Maneiro, Josefa Santos Gómez.
O lindeiro sur segue un muro de pedra entre as estacas 95 e 98, situado na beira dun camiño de terra. A estaca 99 sitúase na beira oposta do mesmo camiño.
Estremeiros do lindeiro sur: Manuela Calo Sobrido.
O lindeiro oeste comeza na estaca 99. Prosegue en dirección noroeste pola beira dun muro de pedra situado xunto a un camiño de terra ata chegar á estaca 104, onde o muro vira ao oeste. Seguindo o muro pola nova dirección chégase á estaca 105, situada na beira dunha encrucillada de camiños. Atravesando a encrucillada chégase á estaca 47, pechando a parcela.
Estremeiros do lindeiro oeste: José Calo Sobrido, Manuela García Sobrido, Joaquín Calo Deán, Antonio Boo Romero, Nieves Gaciño Beiro, Rosa Rodríguez Beiro, Josefa Santos Gómez, Francisco Calo Queiruga, Carmen Rodríguez Queiruga, José Queiruga Maneiro.
*Parcela IV
O lindeiro norte iníciase na estaca 127, nunha encrucillada de camiños de terra. A estaca 128 sitúase no extremo oposto da encrucillada en dirección nordés. Dende a estaca 128 prosegue por un muro de pedra cara ao leste, ata a estaca 130, situado no pé do noiro da estrada AC-550. Desde alí o lindeiro ascende polo noiro en dirección nordés ata a estaca 131, situado na súa parte superior. Desde o 131 prosegue cara ao norte ata o 132, tomando entón dirección leste ata a estaca 106, primeira das estacas medidas na parcela, situado na beira da estrada AC-550.
Estremeiros do lindeiro norte: Carmen Calo Maneiro, Manuel Vila Deán, Cipriano Ventoso Quintáns, Encarnación Lorenzo Cernadas, Manuel García Fernández, José Rodríguez Deán, Manuela Calo Sobrido, Avelino Calo Maneiro.
O lindeiro leste iníciase na estaca 106 e segue a beira da estrada AC-550 cara ao sueste ata a estaca 108. A continuación segue por un muro de pedra cara ao leste ata a estaca 109, onde o muro cambia de dirección cara ao norte ata a estaca 110. Nesa estaca o muro vira ao sueste ata a estaca 115, situado novamente na beira da estrada AC-550. O lindeiro segue a beira da estrada ata a estaca 116.
Estremeiros do lindeiro leste: Mª Carmen Mayán García, Manuel Mayán García, Avelino Maneiro García, José Maneiro García.
O lindeiro sur está segue un muro de pedra entre as estacas 116 e 123, situado na beira dun camiño de terra.
Estremeiros do lindeiro sur: Francisco García Rodríguez, Elisa Rodríguez Deán, José Rodríguez Deán, José Calo Maneiro, Josefa Santos Gómez, José Rodríguez Pouso, José Maneiro Rodríguez, Josefa Gaciño Maneiro, Filomena Boo Romero, Josefa Ventoso González, María Gómez Santos, Francisco Queiruga Rodríguez, Francisco Rodríguez García, herdeiros de Rudesindo Cernadas Serantes, Josefa Maneiro Rodríguez, Carmen Maneiro Calo.
O lindeiro oeste comeza na estaca 123. Prosegue en dirección noroeste pola beira dun muro de pedra ata chegar á estaca 126, onde o muro vira ao nordés ata chegar á estaca 127, pechando a parcela.
Estremeiros do lindeiro oeste: Josefa Santos Gómez, Carlos Peón Fernández, Avelino Rodríguez Deán.
*Parcela V
O lindeiro norte iníciase na estaca 140 da liña de deslindamento, seguindo a beira un camiño de terra ata chegar á estaca 142 e desde este ata a estaca 133, primeira das medidas na parcela.
Estremeiros do lindeiro norte: Rosa Gaciño Romero, Josefina Gaciño Romero, Manuel Cernadas Gaciño, herdeiros de Josefa Rodríguez Calo, José Rodríguez Pouso, Elisa Vila Deán.
O lindeiro leste segue un muro de pedra situado na beira dun camiño de terra cara ao sur, entre as estacas 133 e 134.
Estremeiros do lindeiro leste: Gumersinda Santos García.
O lindeiro sur está comprendido entre as estacas 134 a 138, seguindo un muro de pedra.
Estremeiros do lindeiro sur: María Pérez Rodríguez.
O lindeiro oeste comeza na estaca 138 e segue pola beira dun camiño de acceso a predios particulares ata chegar á estaca 140, onde se pecha a parcela.
Estremeiros do lindeiro oeste: herdeiros de Josefa Queiruga Rodríguez, Antonio Boo Romero.
*Parcela VI
O lindeiro norte está formado pola liña recta que une as estacas 147 e 148. A aliñación segue dirección leste.
Estremeiros do lindeiro norte: Mª Dosinda Maneiro Deán.
O lindeiro leste segue a beira da estrada AC-550 cara ao sur desde a estaca 148 ata a 149, e desde este ata a 143, primeira das estacas medidas na parcela.
O lindeiro sur está comprendido entre as estacas 143 e 144. A aliñación segue dirección oeste.
Estremeiros do lindeiro sur: Mª Dosinda Maneiro Deán.
O lindeiro oeste comeza na estaca 144 e segue cara ao norte por un muro de pedra ata chegar á estaca 147, onde se pecha a parcela.
Estremeiros do lindeiro oeste: Mª Dosinda Maneiro Deán.
*Parcela VII
O lindeiro norte comeza na estaca 150, primeiro dos medidos na parcela. O lindeiro segue un muro de pedra cara ao leste ata a estaca 153.
Estremeiros do lindeiro norte: Joaquín Calo Deán, Josefa Santos Gómez.
O lindeiro leste comeza na estaca 153 e segue un muro de pedra ata a estaca 155.
Estremeiros do lindeiro leste: Avelino Calo Maneiro.
O lindeiro sur está comprendido entre as estacas 155 e 159, seguindo o peche dunha vivenda particular.
Estremeiros do lindeiro sur: Avelino Calo Maneiro.
O lindeiro oeste comeza na estaca 159 e segue cara ao norte pola beira dunha pista asfaltada de acceso á estrada AC-550, pasando pola estaca 160, e desde este ata a estaca 150, onde se pecha a parcela.
Estremeiros do lindeiro oeste: Avelino Calo Maneiro.
*Parcela VIII
O lindeiro norte comeza na estaca 161, primeira das medidas na parcela, e toma dirección nordés ata a estaca 162.
Estremeiros do lindeiro norte: Avelino Calo Maneiro.
O lindeiro leste comeza na estaca 162 e segue pola beira dunha pista asfaltada de acceso á estrada AC-550 cara ao sur, ata chegar á estaca 163.
O lindeiro sur está comprendido entre as estacas 163 e 164, seguindo a beira da pista asfaltada de acceso á estrada AC-550 cara ao suroeste.
O lindeiro oeste comeza na estaca 164 e segue cara ao norte pola beira da estrada AC-550 ata chegar á estaca 161, onde se pecha a parcela.
*Parcela IX
O lindeiro norte iníciase na estaca 226 da liña de deslindamento, seguindo a beira dunha pista asfaltada en dirección nordés ata a estaca 228. Desde este punto ata a estaca 229 a parcela limita cunha vivenda particular. Desde a estaca 229 ata a 236 o límite continúa por un muro de pedra cara ao sueste.
Estremeiros do lindeiro norte: José Maneiro Rodríguez, Antonio Boo Romero, herdeiros de Rosa Maneiro Rodríguez, Juan Manuel Fontao Sampedro, José Calo Maneiro, Rosa Mª Crujeiras Santiago, Carmen Calo Maneiro, Josefa Santos Gómez, Cándida Santiago Maneiro.
O lindeiro leste iníciase na estaca 236, seguindo un muro de pedra que toma dirección oeste ata a estaca 238. Neste punto o muro cambia de dirección, alternando as orientacións leste e sur ata a estaca 244. O lindeiro segue entre as estacas 244 e 248 cara ao sueste, indicado por chantos de pedra e por pequenos amoreamentos de terra e pedras. Entre as estacas 248 e 251 o lindeiro segue a beira dun camiño de terra cara ao sueste, percorrendo o mesmo camiño en sentido contrario entre as estacas 251 e 253. O lindeiro descende por unha ladeira cara ao suroeste entre as estacas 253 e 255, ata chegar á beira dunha nova pista de terra que se dirixe ao sueste. O lindeiro continúa pola beira da dita pista entre as estacas 255 e 258.
Estremeiros do lindeiro leste: Cándida Santiago Maneiro, José Calo Ben, José Calo Maneiro, Carmen Calo Maneiro, María Calo Calo, Josefa Castelo Rodríguez, herdeiros de Rosa Maneiro Rodríguez, Avelino Deán Calo, María Cernadas Calo, José Queiruga Maneiro, Josefa Santos Gómez, Rosa Mª Tomé Cernadas, Rosa Rodríguez Rodríguez, Dorinda Vila Queiruga, María Ventoso Calo, Rosalía Queiruga Prieto, Carmen Maneiro Calo, Dolores Calo Maneiro, Rosa Mª Lorenzo Cernadas, Mª Carmen Calo Sobrido, José Rodríguez Deán, Manuel Vila Deán, Francisco Vila Deán, Miguel Ángel García Millares, Carmen Queiruga Santos, José Calo Sobrido, José Maneiro Vicente, Avelino Rodríguez Deán, Francisco Santiago Gaciño, Agustín Calo Maneiro.
O lindeiro sur comeza na estaca 258, seguindo pola beira dun camiño de terra cara ao suroeste ata a estaca 259. A partir deste estaca o lindeiro segue un muro de pedra cara ao suroeste ata a estaca 262, situado na beira da estrada AC-550.
Estremeiros do lindeiro sur: Agustín Calo Maneiro, Teresa Calo Fernández.
O lindeiro oeste comeza na estaca 262, seguindo pola beira da estrada AC-550 cara ao noroeste ata a estaca 165, primeira das medidas na parcela. Desde o 165 o lindeiro continúa pola beira dunha pista asfaltada de acceso á estrada ata a estaca 167. Neste punto o lindeiro vén delimitado por un muro de pedra que alterna as direccións nordés e sueste ata a estaca 183. A partir da estaca 183 o muro cambia a súa dirección, continuando cara ao noroeste ata a 184 e seguidamente cara ao oeste ata a 187. Nese punto vira novamente, ao norte, ata a 189, onde volve tomar dirección oeste ata a 193. Na estaca 193 vira ao sur ata a 194. Desde alí ata a 204 o lindeiro continúa polo muro, por dirección oeste, ata chegar á beira da estrada AC-550. As estacas 204 a 208 están situadas seguindo a beira da estrada en dirección norte. Na 208 o lindeiro vira ao sueste ata a 209, situado na beira dunha pista asfaltada. O linde segue a beira da pista en dirección nordés ata a estaca 218. Desde a estaca 218 ata
a 222 o lindeiro segue cara ao leste bordeando unha parcela particular, continúa cara ao norte ata a estaca 223 e desde alí toma dirección oeste ata a estaca 226, situado na beira da pista asfaltada, e cerrando a parcela.
Estremeiros do lindeiro oeste: Avelino Calo Maneiro, María Cernadas Serantes, Joaquín Calo Deán, Antonio Boo Romero, Ramón Gaciño Maneiro, Mª Carmen García Sobrido, Carmen Cernadas Maneiro, Carmen Gaciño Maneiro, José Queiruga Maneiro, Antonio Queiruga Calo, Manuel Calo Maneiro, Mª Rosa Rodríguez Calo, María Rodríguez Pouso, Francisco Calo Gaciño, María Calo Maneiro, Josefa Santos Gómez, Rogelio Deán Calo, Carmen Maneiro Rodríguez, José Maneiro Rodríguez.
*Encravados
Encravado A, localizado na parcela IX.
Comeza na estaca A1, situado preto da estaca 209. Segue por un muro de pedra cara ao sueste ata a estaca A2, onde o muro vira e toma dirección nordés ata a estaca A3, onde vira de novo, esta vez cara ao noroeste, ata a estaca A5. O muro cambia de novo a súa dirección na estaca A5, tomando dirección oeste-noroeste, ata a estaca A6, situado xunto á estaca 216. Desde o A6 o muro vira unha vez máis, cara ao suroeste, ata a estaca A1, cerrando o encravado.
Propietario: Juan Dios García.
Cabidas:
Parcela I: 0,34 ha.
Parcela II: 1,93 ha.
Parcela III: 1,51 ha.
Parcela IV: 0,82 ha.
Parcela V: 0,21 ha
Parcela VI: 0,03 ha.
Parcela VII: 0,13 ha.
Parcela VIII: 0,03 ha.
Parcela IX: 11,63 ha.
Total: 16,63 ha.
Cabida encravado A: 1,23 ha.
Cabida total de titularidade veciñal en man común: 15,40 ha.
Servidumes:
Existen numerosos camiños e pistas no perímetro de todas as parcelas; no caso das parcelas II, III, IV e IX, eses camiños e pistas atravesan as propiedades veciñais.
No lindeiro leste da parcela VI atópase unha zona recreativa composta por unha serie de bancos e mesas de pedra.
Na parcela IX localízase un campo de fútbol, así como unha canteira abandonada.
A parcela IX está atravesada por unha liña eléctrica de alta tensión.
Segundo.-Que se recoñeza como posuído por Juan Dios García o encravado A de acordo coa descrición realizada na proposta primeira. Declarar, expresamente, que no referente ás reclamacións de propiedade, a presente resolución esgota a vía administrativa e queda expedita a xudicial civil.
Terceiro.-Que se notifiquen os novos datos resultantes da descrición do monte ao Rexistro Provincial de Montes Veciñais en Man Común da Coruña.
Cuarto.-Que se inmatricule o monte coas características resultantes no Rexistro da Propiedade.
Quinto.- Esta orde entrará en vigor o día seguinte ao da súa publicación no Diario Oficial de Galicia e contra ela poderá interpoñerse recurso de reposición con carácter potestativo ante o conselleiro do Medio Rural, no prazo dun mes, ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 24 de xuño de 2008.
Alfredo Suárez Canal
Conselleiro do Medio Rural